ועדת הכלכלה, כנסת 20, פרוטוקול מספר 143, 2016-01-20 09:30

איתן כבל: בוקר טוב.

איתן כבל: אני שמח לפתוח עוד ישיבה של ועדת הכלכלה, גברתי מנהלת הוועדה, יועצת משפטית, רשמת, דובר.

איתן כבל: תיכף בטח יהיו חברי כנסת.

איתן כבל: אם לא – אני אסתפק בעצמי.

איתן כבל: אורחים מכובדים, אני אקריא את סדר יומנו.

איתן כבל: הצעת חוק התקשורת (בזק ושידורים) (תיקון 57) (הרשות והמועצה לשידורים מסחריים), התשע"ג-2013.

איתן כבל: ברשותכם, אני רוצה בקטנה שתי נקודות.

איתן כבל: קודם כל, מכאן לשלוח איחולי החלמה לעיסאווי פריג' חברנו שקצת חש לא בטוב.

איתן כבל: הכול בסדר, עכשיו הוא בבית.

איתן כבל: אבל הוא כנראה צריך לעבור תיקון.

איתן כבל: שנית, להתנצל בשמו של מנכ"ל משרד התקשורת על כי נבצר ממנו להגיע.

איתן כבל: נפגשנו כבר השבוע והוא באמת לא היה יכול.

איתן כבל: זה נופל על איזה אירוע מאוד משמעותי בנושא אחר שאנחנו עוסקים בו וזה תאגיד השידור הציבורי הישראלי.

איתן כבל: אקוניס לא פה?

איתן כבל: אנחנו נגיד "ישראלי" כדי לא לשבור אותו.

איתן כבל: יש כאן חבורה שכבר מכירה את נוהלי השולחן ואת נוהלי החדר הזה.

איתן כבל: ביום הזה או בזמן הזה, כמובן נציגי הממשלה, ובמקרה הזה דנה יקירתנו, אורחת קבועה כבר - לא אורחת, בת בית - תציג את העניין.

איתן כבל: אני כבר אומר לכל אחד ואחת, אני מוציא הודעת אזהרה לכל יושבי השולחן מכל הצדדים ומכל הסוגים.

איתן כבל: אני לא מכריח אף אחד להסכים עם אף מילה שדנה אומרת.

איתן כבל: אבל אני לא אסכים שמישהו יפריע לה בעת הצגת הדברים.

איתן כבל: זה גם לא מקובל עליי.

איתן כבל: בהצגת הדברים רק אם יש משהו שהוא לא נהיר או ברור בהסבר שלה, אז ראוי שהיא תיתן.

איתן כבל: אבל אני לא אוהב את הנוהג הזה שאנחנו – חברי הכנסת – מצוינים בו, וזה התפתח גם לדרגים המקצועיים, להגיב על מה שאנחנו עוד לא יודעים מהו.

איתן כבל: אנחנו ניתן ונאפשר.

איתן כבל: אני מודה גם שאני חוטא בזה מעת לעת.

איתן כבל: כולנו חוטאים, אבל זה דבר שצריך למנוע אותו.

איתן כבל: אנחנו ניתן לך להציג את הדברים.

איתן כבל: כל אחד ואחת ירשום את ההסתייגויות שלו.

איתן כבל: אני מניח שכבר החומר הונח לפניכם ונצא לדרך.

איתן כבל: בבקשה, גברתי.

<דנה נויפלד: לבקשתך, אציג מלמעלה, ממעוף הציפור, את ההצעה.

<דנה נויפלד: אחר כך כמובן כשתתחיל ההקראה נצלול לפרטים.

איתן כבל: לא.

איתן כבל: לדעתי, את נסחפת.

איתן כבל: את מציגה את הדברים עדיין אומנם נכון מחוץ לאטמוספירה.

איתן כבל: אבל אני מציע שניכנס גם לאטמוספירה בלי לרדת לרזולוציות או לעלות ברזולוציות כדי שנבין.

איתן כבל: אני מציע לך ולנו שתניחי גם את הנקודות אליהן התייחסנו שהן עולות בדרך כזו.

איתן כבל: פרופ' אלטשולר כאן?

איתן כבל: לא.

איתן כבל: היא גם שלחה, ואני לא יודע אם יצא לך לראות את הדברים שהיא שלחה.

<קריאות: היא עדיין דוקטור.

איתן כבל: סליחה, אמרתי "פרופסור".

איתן כבל: מה אתם מתנפלים עליי?

איילת נחמיאס ורבין: היא בת כיתתי במשפטים ואני אומרת שהיא כבר צריכה להיות פרופסור.

<לאה ורון: שיעבירו את המסמך שלה גם לעו"ד נויפלד וגם למנכ"ל.

איתן כבל: כן, כן.

איתן כבל: אני מנסה להגיד שבסוף בסוף רוב דבריה נוגעים בעיקר לדברים אשר היועצת המשפטית ואנוכי העלינו בפניכם - אז חשוב.

איתן כבל: צאי לדרך.

<דנה נויפלד: בסדר גמור, תודה רבה.

<דנה נויפלד: הצעת החוק הזו - האמת שאני קצת נרגשת כי היא סוף סוף מובאת בפני הוועדה.

<דנה נויפלד: היא מגיעה לכאן כבר בסיבוב שלישי.

<דנה נויפלד: היא הוגשה פעם ראשונה לכנסת ב-2012 ואחר כך הוגשה שוב עוד בתקופה של השר כחלון, ואחר כך בתקופתו של השר ארדן, וכעת היא מובאת שוב בפניכם.

<דנה נויפלד: תחום הסדרת השידורים מאופיין בריבוי מסדירים.

<דנה נויפלד: המועצה לשידורי כבלים ושידורי לוויין מסדירה את הטלוויזיה הרב-ערוצית, הרשות השנייה ומועצת הרשות השנייה מסדירים את תחום שידורי הטלוויזיה והרדיו המסחריים.

<דנה נויפלד: כל אחת פועלת על-פי חוק נפרד ועל-פי מערכת כללית נפרדת.

<דנה נויפלד: הצעת החוק שמונחת בפניכם נועדה לאחד את סמכויות שני הגופים האלה ולהקים גוף חדש שירכז את כלל סמכויות ההסדרה בתחום הזה.

<דנה נויפלד: בהמשך לרפורמות שנערכו במשך השנים האחרונות שגם הובאו בפני ועדת הכלכלה, התחדד הצורך לראות את שוק השידורים כשוק אחד ולהסדיר אותו מתוך ראייה כוללת של כלל הגורמים שפועלים בו.

<דנה נויפלד: בנוסף לזה, קיומם של שני רגולטורים נפרדים שעוסקים בהסדרה של אותו תחום יוצרת כפילות מיותרת.

<דנה נויפלד: כמו שאתם תראו בהמשך, כשנמנה את הסמכויות אתם תראו שהסמכויות במהותן - - -

איתן כבל: אגב, כמה שנים שתי המערכות האלה עובדות?

איתן כבל: סתם, ידע אישי.

<דנה נויפלד: תלוי מי.

<דנה נויפלד: המועצה לשידורים משנת 88' , והרשות השנייה מתחילת שנות ה-90.

איתן כבל: לקח זמן להבין, אה?

<דנה נויפלד: האמת שלקח זמן להגיע לכאן.

<דנה נויפלד: התובנה הזאת כבר נמצאת מתחילת שנות האלפיים.

איתן כבל: 88' ברית המועצות עוד היתה.

<דנה נויפלד: אני רוצה לבקש מהוועדה בקשה מיוחדת.

<דנה נויפלד: אנחנו לא נכנה את זה עוד ברית המועצות, אלא איחוד הרגולטורים.

<דנה נויפלד: חבר הכנסת כבל, אתה תוכל להטביע את המונח אם תרצה.

איתן כבל: להטביע- תרתי משמע?

איתן כבל: כל אחד כאן יבחר לו.

<דנה נויפלד: תרתי משמע.

<דנה נויפלד: בעקבות התובנה שכבר התחדדה מזמן אנחנו עכשיו מביאים את היישום של התובנה שיש צורך באיחוד הגופים, שיהיה רגולטור אחד שיראה את כלל השוק ויסדיר את השוק מתוך ראייה כוללת.

<דנה נויפלד: על-פי ההצעה תוקם הרשות לשידורים מסחריים.

<דנה נויפלד: היא תוקם כרשות פנים ממשלתית במשרד התקשורת.

<דנה נויפלד: היא תהיה רשות פנים ממשלתית, אך עצמאית.

<דנה נויפלד: היא תהיה עצמאית מבחינת מקצועית, ומה שינחה אותה ואת חברי המועצה שתקום הם שיקולים מקצועיים בלבד.

<דנה נויפלד: הרשות תכלול הן את המועצה והן את סגל הרשות שיורכבו מאנשי מקצוע בהסדרת תחום השידורים.

<דנה נויפלד: יושב-ראש המועצה יהיה גם מנהל הרשות והוא יהיה ממונה על ביצוע תפקידי הרשות.

<דנה נויפלד: כלומר, לספינה הזאת יהיה קברניט אחד.

<דנה נויפלד: המועצה תמונה על-ידי הממשלה כמועצה ציבורית.

<דנה נויפלד: יהיו 11 חברים בה, אבל שמונה מהם יהיו נציגי ציבור, שניים מהם עובדי מדינה, ואחד שהוא עובד מדינה יושב-ראש הרשות.

<דנה נויפלד: הרכב הרשות ישקף את הידע ואת הניסיון המקצועיים והציבוריים שנדרשים להסדרת תחום השידורים, בשים לב למאפיינים המיוחדים שיש לתחום השידורים.

<דנה נויפלד: המועצה היא זו שתפעיל את הסמכויות, הן מכוח חוק התקשורת והן מכוח חוק הרשות השנייה.

<דנה נויפלד: המועצה תהיה הגוף שיקבע את המדיניות ואת כללי ההסדרה בנוגע לתכני השידור, והרשות תהיה זו שתוציא לפועל את המדיניות שהמועצה קבעה, וכן תקבע את הכללים שאינם נוגעים ישירות לתוכן, אלא יותר בעלי הפן המקצועי ואת סמכויות הפיקוח.

<דנה נויפלד: מוצע בצד זאת לבטל את דמי הזיכיון ודמי הרישיון כמו שאתם מכירים אותם היום, ולהעניק סמכות לשר לקבוע אגרות שנתיות שיהוו חלק מהתקציב.

<דנה נויפלד: חשוב לי להתייחס עכשיו למה שיושב-ראש הוועדה כיוון אליו.

<דנה נויפלד: ההצעה הזו היא הצעה שבמהותה היא הצעה טכנית - מה שאני כבר קוראת שנים בשיטת המשפך.

<דנה נויפלד: היא שופכת לתוך גוף אחד סמכויות שנתונות היום בידי שני גופים ומעבירה אותם לגוף אחד.

<דנה נויפלד: ההצעה הזו אינה נוגעת למהות ההסדרה, היא אינה נוגעת לכללים שחלים היום.

<דנה נויפלד: היא לא באה לשנות את המצב הקיים.

איילת נחמיאס ורבין: זאת אומרת, היא ממש שופכת.

איילת נחמיאס ורבין: היא לוקחת את הסמכויות שיש היום - - -

<דנה נויפלד: ממש שופכת.

איתן כבל: אני רק מזהיר.

איתן כבל: למרות שהיא ענתה לך את מה שהיא ענתה, ואני מכבד את דנה, ובדרך כלל דנה היא מדויקת ומדייקת, אבל זה לא as is.

איילת נחמיאס ורבין: לכן, רציתי לבדוק.

<דנה נויפלד: אני אסביר במה לא.

<דנה נויפלד: כשנגיע לנקודות בתוך ההצעה שיש סטייה מהעיקרון הזה, הן נקודות מועטות, אני אסביר בדיוק למה.

<דנה נויפלד: ככלל, זה חשוב לנו מאוד.

<דנה נויפלד: אני גם אסביר למה בחרנו ללכת בדרך הזו.

<דנה נויפלד: הצעת החוק הזו, אם היתה כאן ד"ר אלטשולר היא היתה מציינת ומסבירה שהצורך החיוני כעת הוא לדון מחדש בתחום השידורים, בהסדרה הקיימת בו, ולמה באתם עם גוף מבלי שאתם באים - מדברים על הקנקן אך לא על מה שיש בתוכו.

<אתי בנדלר: זה לא ייתר את שמיעת הגברת אלטשולר.

<דנה נויפלד: אני עושה לה פרומו.

איילת נחמיאס ורבין: אבל זו שאלה מצוינת.

<דנה נויפלד: לזה אני בכל זאת רוצה לענות.

איתן כבל: כי גם אנחנו העלינו.

<דנה נויפלד: נכון מאוד.

איילת נחמיאס ורבין: איתן, אני תמיד קולעת לדעת גדולים כשאני אומרת את מה שאמרת.

איתן כבל: אני גדול?

איתן כבל: בחייך.

איתן כבל: תגידי: אולי קלעת לדעתה של אתי.

איילת נחמיאס ורבין: זה ברור, זה מובן מאליו.

<דנה נויפלד: אז בכל זאת מדוע בחרנו ללכת בדרך הזו?

<דנה נויפלד: הסיבה הראשונה היא שאפשר היה ללכת ולחכות למהלך המושלם והגדול.

<דנה נויפלד: כי בצד העבודה שתיעשה כאן בוועדה, אנחנו עובדים גם במסגרת ועדת פילבר שהוקמה על מנת לעשות בחינה כוללת של ההסדרה על תחום שוק השידורים.

<דנה נויפלד: הרעיון הוא שקודם נעשה את איחוד המועצות, נוכל כבר להיערך.

<דנה נויפלד: התשתית הנורמטיבית הנמצאת בהצעת החוק הזו תאפשר את כל המהלכים לקראת הקמתה של הרשות החדשה.

<דנה נויפלד: לצד זאת, תבוא הצעה נוספת של תיקון רגולציה בהתאם להמלצות שיתקבלו אחרי ועדת פילבר.

<דנה נויפלד: לכן, זה מהלך דו-שלבי.

<דנה נויפלד: העבודה של ועדת פילבר גם מניחה שיהיה צורך בהרבה עבודה נוספת בידי הרגולטור.

<דנה נויפלד: לכן, הזמן שייקח אחרי שההצעה הזו תתקבל יאפשר את השהות להקים את הגוף החדש על מנת להיערך ליישום של המסקנות של ועדת פילבר, בהמשך גם לתיקוני החקיקה הנדרשים.

<דנה נויפלד: אבל זה לא רק תיקוני חקיקה, זה גם תיקונים ברמת חקיקת משנה, כללים, רישיונות, והמועצה שתוקם והגוף החדש שיוקם יוכל ליישם כבר את אותן מסקנות.

<דנה נויפלד: לכן, אנחנו מביאים מהלך שהוא דו-שלבי: קודם כל, הקמת הגוף החדש.

<דנה נויפלד: יהיה לו את הזמן.

<דנה נויפלד: כמו שתראו כשניכנס לפרטים, יהיה זמן עד שהוא יוכל להתמנות, ובעקבות הליכי המינוי שהם מורכבים שייקחו זמן נוכל כבר לעשות את זה עוד טרם הבאת המהלך לשלמותו.

איילת נחמיאס ורבין: לפני או אחרי מינוי הדירקטורים בתאגיד הציבורי החדש?

<דנה נויפלד: אני חושבת שזו דוגמה מצוינת.

איילת נחמיאס ורבין: סליחה, צר עולמי כעולם השידור הציבורי כרגע.

<דנה נויפלד: זו בדיוק מצוינת כי הליכי המינוי אורכים זמן.

<דנה נויפלד: לכן, צריך לתת את הזמן לגוף החדש להיות מכונן.

איילת נחמיאס ורבין: אפילו לא סביר, הייתי אומרת.

איתן כבל: אני לא ארגיע אותך.

איילת נחמיאס ורבין: אני יודעת שלא.

איתן כבל: זה במהירות שיא לעומת כשהקימו - כל פעם היו מקימים ברשות השידור וזו היתה סאגה מטורפת.

איילת נחמיאס ורבין: נכון, לא הגיוני.

<דנה נויפלד: זה בדיוק מוכיח שיהיה צריך לתת את הזמן גם להקים את אותו גוף חדש.

<דנה נויפלד: ולכן, שני המהלכים יוכלו להתכנס בסופו של דבר לנקודה אחת של יצירת רפורמה משמעותית בתוך התחום.

<דנה נויפלד: זו היתה הקדמה.

<דנה נויפלד: אם יש שאלות, אני אשמח לענות.

איתן כבל: יש כאן אנשים מכובדים שנרשמו.

איתן כבל: אילת את רוצה?

איילת נחמיאס ורבין: אני אקשיב קצת ואז אני, למרות שארוץ לוועדת הכנסת ואחזור.

איתן כבל: יפה.

איתן כבל: אנחנו נתחיל את השיח.

איתן כבל: רק אני מאוד מאוד מבקש שההתייחסויות תהיינה לעניין, לגופו של דיון, ולא להמריא ולהפליג.

איתן כבל: הראשון שנרשם זה יוריק בן דוד, מנכ"ל אקו"ם, בבקשה.

<יוריק בן דוד: בוקר טוב.

<יוריק בן דוד: אנחנו רוצים לוודא שבהרכב המועצה ייכלל נציג מתחום של המוזיקה הישראלית.

איתן כבל: אם אתה מתחיל מהנקודה הזו, זאת אומרת שהחוק נראה לך.

<יוריק בן דוד: בגדול, כן.

<יוריק בן דוד: אין לנו הערות לגביו, למעט נושא שבתחום התרבות ובתחום השידורים, המוזיקה היא מאוד משמעותית.

<יוריק בן דוד: היא חלק מהותי מהתוכן המשודר.

<יוריק בן דוד: לכן, ראוי בעינינו, כמו שתוקן חוק התאגיד הציבורי החדש, תוקן גם שם שבהרכב המועצה יהיה נציג שעניינו תחום המוזיקה הישראלית, גם כאן אנחנו מציעים שבסעיף שכתוב בו שני נציגי ציבור, במועצה יהיו שני נציגי ציבור בעלי מעמד וניסיון של חמש שנים לפחות בתחום היצירה הטלוויזיונית והקולנועית, או בתחום היצירה המוזיקלית, כל נציג מתחום שונה.

<מיכל רפאלי כדורי: ששי קשת היה במועצה - - -

<יוריק בן דוד: זה היה בעבר, ומשום מה זה נשמט בנוסח העכשווי.

<יוריק בן דוד: תודה.

איתן כבל: דנה, את יכולה ממעוף הציפור להיכנס לאטמוספירה ולענות לו?

<דנה נויפלד: אני יכולה לענות ממעוף הציפור.

איתן כבל: אני מתכוון - זה שווה מחשבה?

איתן כבל: זה קשקוש?

<דנה נויפלד: אנחנו נרשום את כל ההערות.

<דנה נויפלד: כשנגיע לסעיף שהוא דיבר עליו אני אשמח להציג - איך שאתה רוצה.

איתן כבל: דנה, אני יודע שהעובדה שאת פה כבר הרבה שנים השפיעה עלייך והתחלת לתת גם תשובות של פוליטיקאים.

איתן כבל: אני ביקשתי פשוט.

איתן כבל: אמרתי את זה כמחמאה.

איתן כבל: עשיתי איזה לופ ככה.

איתן כבל: בסך הכול, אני אומר האם זה עניין שאנחנו נדון בו, נעסוק בו, או שנכדרר אותם כבר עכשיו?

<אתי בנדלר: ברשותך, אדוני, לדעתי עוד לפני שדנים בהרכב של המועצה, צריכים לדון בשאלה איפה המועצה הזו ממוקמת.

איתן כבל: לא, עוד לפני המיקום.

איתן כבל: אני - זה לא רציתי.

איתן כבל: כולה רציתי להגיד: עוד לפני, נבדוק.

איילת נחמיאס ורבין: תוך נטילת הסיכון שאני אתמוך בדנה, אני חושבת שבאמת כרגע ההערה של יוריק בן דוד מאוד חשובה.

איילת נחמיאס ורבין: אני חושבת שצריך לתת לה את הדעת.

איילת נחמיאס ורבין: אבל לא בטוח שאנחנו יכולים לתת את התשובה על זה עכשיו.

איתן כבל: בוודאי שלא.

<דנה נויפלד: אני יכולה להגיד שכשנציג את המועצה ואת ההרכב שלה אתם תראו שאפשר כבר לתת מענה.

איתן כבל: תראו איך הפך דיון.

איתן כבל: אני כולה אמרתי, אם את יודעת - - -

איילת נחמיאס ורבין: אז למה אמרת?

איתן כבל: כי אני יושב-ראש.

איתן כבל: הדובר השני יהיה יוחאי רוטנברג, יו"ר האגודה הישראלית לתקשורת קהילתית.

<יוחאי רוטנברג: בוקר טוב.

<יוחאי רוטנברג: כמו שהוצגתי, יוחאי רוטנברג.

<יוחאי רוטנברג: בשם מאות עמותות שלא כולן מגישות בקשות תמיכה, אבל על פניו לא לנושא תמיכה של המועצה לשידורי כבלים ולוויין או לרשות המאוחדת, אני פה.

<יוחאי רוטנברג: נפגשנו, גם בכנסת הקודמת.

<יוחאי רוטנברג: אני אמרתי, ודנה אמרה שלא משנים את החקיקה, וגם עכשיו הקדמת ואמרת: לא משנים את החקיקה.

<יוחאי רוטנברג: יחד עם זאת, מאחר ואנחנו כבר 25 שנה מתעסקים עם הנושא של טלוויזיה קהילתית שהיא משקפת את כל אוכלוסיות עם ישראל מכל מגדר ומגזר, ואין עלינו, מה שנקרא, כיום את הפיקוח שהיה בעבר.

<יוחאי רוטנברג: אנחנו מבקשים שבהתאם לחוק הנכון שהמועצה המפקחת מאוד טוב, אבל יש הרבה גופים.

<יוחאי רוטנברג: צריך לעשות פיקוח גם כלפי מטה וגם כלפי הערוץ הקהילתי, ערוץ 98 כיום כבלים ולוויין, לגבי אופי השידור.

<יוחאי רוטנברג: הדבר השני המאוד מהותי – אני יודע שזה לא המקום – אבל אני קורא לזה שתגיעו לכך, לרגולציה פנימית, שכן יהיה תקצוב קבוע רב-שנתי שלא נצטרך, כל ההנהלה, לכתת רגלינו כל שנה, אם זה לא תקציב דו-שנתי, ולבקש מהשר או מד"ר יפעת בן חי-שגב, או ללכת לשר האוצר, או להפעיל את כל הקשת הפוליטית בכדי שתהיה תמיכה שהיא גבוהה ממיליון וחצי שקל שמתחלק, וזה לא משמעותי.

<יוחאי רוטנברג: מאז ההקמה של הטלוויזיה הקהילתית בשנות ה-90 המוקדמות הסכום היה פחות או יותר 3 מיליון שקלים.

<יוחאי רוטנברג: זה כלום כסף ביחס למה שזה מתחלק ומה שזה עושה במדינה הזו שלנו, איך זה משקף ומה זה עושה למען הציבור.

<יוחאי רוטנברג: לכן, אני מבקש - ראשית, שיהיה פיקוח למעלה ולמטה.

<יוחאי רוטנברג: שנית, שיהיה תקציב קבוע.

<יוחאי רוטנברג: נכון, זה לא כאן.

<יוחאי רוטנברג: אבל אני מבקש שתינתן לזה התייחסות.

<יוחאי רוטנברג: בכנסת הקודמת לא היתה התייחסות לבקשתי משום כיוון, למעט דנה.

איתן כבל: תודה.

איתן כבל: חברת הכנסת ידידתי, בבקשה.

איילת נחמיאס ורבין: קודם כל, שלא כמנהגי אני רוצה לברך את משרד התקשורת.

איילת נחמיאס ורבין: אני חושבת שזה מהלך מאוד מאוד חשוב, באמת in due time.

איילת נחמיאס ורבין: לקח הרבה זמן להגיע למצב שבו מבינים שכנראה אין שום הצדקה לשני רגולטורים.

איילת נחמיאס ורבין: דנה, אני מבינה שאת מחייכת בייאוש, אבל זה בסדר.

איילת נחמיאס ורבין: הגעתם לרגע הזה אז זו החלטה טובה ונבונה.

איילת נחמיאס ורבין: אני כן רוצה להעיר שאני לא לגמרי מבינה איך במציאות המשתנה של הטלוויזיה היום, ואני כרגע לא מתייחסת לידיעה מהבוקר שעוסקת בכך שלמעשה הטלוויזיה, רשות השידור בהיבט הטלוויזיוני, לא תתחיל לפעול ב-1 באפריל, בהנחה שהדבר הזה נכון ואותי זה מאוד מאוד מטריד, ואתם שמעתם אותי מדברת על זה הרבה, העולם הטלוויזיוני מאוד מאוד השתנה, בין אם אנחנו מדברים על פרסום שיפעת עוסקת בזה הרבה בנושאים של הכבלים והלוויין, בין אם אנחנו מדברים ל תוכן שיווקי שזה עולם שהלך למקומות חדשים לחלוטין.

איילת נחמיאס ורבין: אני חושבת שיהיה מאוד מאוד קשה.

איילת נחמיאס ורבין: עוד לא קראתי בצורה מעמיקה את התיקונים, אבל ככל שאני עברתי יהיה מאוד מאוד קשה להתייחס לברית-המועצות או לאיחוד הרגולטורים מבלי לגעת בכלל בשוק הטלוויזיה המשתנה.

איילת נחמיאס ורבין: איתן, לפני חצי שנה היה לנו דיון פה בוועדת הכלכלה בנושא הפרסום בטלוויזיה.

איתן כבל: זה לא רק הפרסום בטלוויזיה, זה הרשת שעושה שמות.

איילת נחמיאס ורבין: ברור, זה הרשת.

איילת נחמיאס ורבין: כניסה של נטפליקס לישראל זאת דרמה טלוויזיונית בסדרי גודל בשוק של ישראל.

איתן כבל: תהיה, כך חושבים.

איילת נחמיאס ורבין: תהיה.

<יפעת בן חי-שגב: אילת, מסוגה עילית.

איילת נחמיאס ורבין: מסוגה עילית, בדיוק.

איילת נחמיאס ורבין: ז'אנר עליון.

<קריאה: וההקלות לפרטנר, שפרטנר דורשת עכשיו.

איתן כבל: אני מציע - אם רוצים לפתוח את הדיון, אין בעיה.

איילת נחמיאס ורבין: לא, לא.

איילת נחמיאס ורבין: אני רק סוגרת את מה שאמרתי.

איילת נחמיאס ורבין: דנה, אני חושבת שאתם צריכים להיות מוכנים עם תשובות גם לנושאים המהותיים כי קשה לי להאמין שנוכל לעבור על החוק הזה מבלי להתייחס לשינויים הדרמטיים האלה.

איילת נחמיאס ורבין: תודה רבה.

איתן כבל: את נוגעת בענייני ליבה מאוד חשובים, ובעצם ועדת מומו או ועדת פילבר - זה השם שלו, לא? - - -

<דנה נויפלד: אפשר אולי להרחיב קצת על הוועדה?

איתן כבל: בבקשה, מילה.

<דנה נויפלד: מנכ"ל משרד התקשורת, כמו שאמר יושב-ראש הוועדה, נדרש בדחיפות לישיבה אחרת, ולכן הוא התנצל שהוא לא הגיע.

<דנה נויפלד: אני מניחה שהוא יגיע לישיבה הבאה ויציג את העבודה של הוועדה שהוא עומד בראשה, שבין היתר, בדיוק עכשיו דנה בכל הנושאים שאת מדברת עליהם, ותגיש המלצות מסודרות.

<דנה נויפלד: היא עושה את העבודה המקצועית בשביל תיקוני חקיקה המתבקשים בעקבות זאת.

<דנה נויפלד: נעשית עבודה מקצועית מזה מספר חודשים כבר במשרד התקשורת שבועית.

איילת נחמיאס ורבין: מתי הוועדה אמורה לסיים את עבודתה?

<דנה נויפלד: היא אמורה לסיים את עבודתה, לפרסם דוח ביניים ואחרי זה מסקנות סופיות, ממש בחודשים הקרובים.

<אתי בנדלר: עד הצעת חוק שנתיים.

<דנה נויפלד: אני מאוד מקווה שלא.

<דנה נויפלד: אתי, זה מביע חוסר אמון בעבודה שלי.

<דנה נויפלד: זה לא נראה לי.

<אתי בנדלר: חס וחלילה.

<דנה נויפלד: אנחנו מקווים שזה ייקח מספר שבועות.

<דנה נויפלד: אני חושבת שנכון יהיה שיגיע יושב-ראש הוועדה ויציג את זה, להביא את מומו בעצמו זה יהיה נכון.

<דנה נויפלד: אבל הוועדה דנה גם בנושאי אותם מיזמים חדשים שמעבירים שידורים על גבי רשת האינטרנט, גם בענייני התוכן השיווקי, גם בענייני הפרסום, וגם בעניין שוק השידורים העתידי.

<דנה נויפלד: לכן, כל הסוגיות האלה קיבלו מענה.

<דנה נויפלד: שוב, מטרת הצעת החוק הזאת היא לא לבנות מחדש את עולם הרגולציה על תחום השידורים העתידי, זאת לא המטרה.

איילת נחמיאס ורבין: אני חושבת שיהיה קשה להתחמק מזה, אבל אמרתי את דבריי בעניין הזה.

איתן כבל: גברתי צודקת, וזה חלק מאותו דיון שעוד נקיים לכשנתחיל לגעת בדברים, בכל השאלה הגדולה.

איתן כבל: הרי השוק השתנה, זה שוק אחר לגמרי.

איתן כבל: זה עולם אחר לגמרי.

איילת נחמיאס ורבין: בדיוק, לחלוטין.

<דנה נויפלד: המסקנות אמורות להיות בסוף מרץ.

איתן כבל: ועדת פילבר אמורה לתת עד כמה שניתן את ההתייחסות לכל השינויים הגדולים האלה.

איתן כבל: אני מקווה, לפחות כך זה מוצג, מחוט ועד שרוך נעל.

איתן כבל: אני מתכוון במנעד הרחב, כי זה ממש שזור.

איתן כבל: זה כמו תצרף.

איתן כבל: אתה לא יכול להתייחס לעולם העיתונות בנפרד.

איילת נחמיאס ורבין: זה דומינו, זה אחד משפיע על השני – בדיוק.

איילת נחמיאס ורבין: זה מטריצה.

איתן כבל: זה הכול, הכול, וכל הכוחות החדשים שנכנסים.

<אתי בנדלר: אף אחד לא התפעל כאן מהתצרף.

<אתי בנדלר: אני חייבת להביע את התפעלותי.

איילת נחמיאס ורבין: אבל אנחנו מביעים כל כך הרבה התפעלות ממנו.

איילת נחמיאס ורבין: תראי מה קרה לו.

איילת נחמיאס ורבין: את ראית בכמה הוא גבה?

איילת נחמיאס ורבין: די.

איילת נחמיאס ורבין: איתן, אני רוצה להוסיף מילה אחת שלא אמרתי.

איילת נחמיאס ורבין: אני מאוד מברכת את יוחאי בנושא הטלוויזיה הקהילתית.

איילת נחמיאס ורבין: חשוב מאוד שהטלוויזיה הקהילתית תקבל תקציב קבוע ולא תצטרך להתחנן על הפירורים מידי שנה.

איילת נחמיאס ורבין: זה פשוט הזוי בעיניי.

איתן כבל: זה נכון.

איתן כבל: אם רוצים אותה אז זה זה.

איתן כבל: אם לא רוצים - - -

איילת נחמיאס ורבין: היא מקבלת דרך המועצה, לדעתי - נכון?

<יפעת בן חי-שגב: חצי המועצה, חצי האוצר.

איתן כבל: כל שנה הם צריכים להתחנן על הפירורים.

איילת נחמיאס ורבין: על נפשם.

איילת נחמיאס ורבין: סליחה, אני תיכף חוזרת.

איתן כבל: עו"ד לידיה מנדלבאום מאיגוד המפיקים, בבקשה.

<לידיה מנדלבאום פלקוב: בוקר טוב.

<לידיה מנדלבאום פלקוב: קודם כל, חשוב להתחיל ולומר שאיגוד המפיקים כמובן מברך ומסכים לעיקרון לפיו תוקם רשות רגולטורית יחידה שתרכז את סמכויות ההסדרה, שיהיו כללי הסדרה אחידים, ותתאפשר ראייה כוללת, והדבר מבורך.

<לידיה מנדלבאום פלקוב: ההליכים הללו - כבר מתקיים הליך חקיקתי ארוך, כמו שגם דנה ציינה וכמו שכבר כתוב.

<לידיה מנדלבאום פלקוב: אנו מבינים שאכן בסופו של דבר ההבניה הזו היא שתתקיים.

<לידיה מנדלבאום פלקוב: יש לנו רק מספר דגשים חשובים כלליים לציין בנוגע לחוק, ולאחר מכן גם נגיע להסתייגויות הספציפיות כשנגיע לסעיפים הספציפיים.

<לידיה מנדלבאום פלקוב: ראשית, חשוב מאוד לציין שלמרבה הצער תזכיר החוק כפי שהוא מצוי כרגע בפני הוועדה לא מבטיח - - -

<אתי בנדלר: סליחה, פשוט התבשרנו בשורה טובה.

איתן כבל: דקלה אחת מעובדות הצוות ילדה במזל טוב בת.

איתן כבל: מזל טוב לדקלה.

איתן כבל: זה נכנס לדברי ימי הכנסת.

איתן כבל: לאם ולבת שלום.

<לאה ורון: מזל טוב לדקלה.

<קריאות: מה המשקל?

איתן כבל: אם כבר, שנכריז גם לפרוטוקול את המשקל.

איתן כבל: תבררי.

<לידיה מנדלבאום פלקוב: יש לקוות שזה סממן חיובי.

<לידיה מנדלבאום פלקוב: מכל מקום, מה שהתחלתי לומר זה שעמדת איגוד המפיקים שהתזכיר, נכון לעכשיו, לא מבטיח למרבה הצער נציגות ראויה לאומנים וליוצרים במסגרת הגוף החדש הזה שיוקם.

<לידיה מנדלבאום פלקוב: הנציגות כרגע עלולה להצית מכה קשה על התעשייה.

<לידיה מנדלבאום פלקוב: חייבים להבטיח את הנציגות הראויה, כמו שנאמר כאן גם על ידי אקו"ם.

<לידיה מנדלבאום פלקוב: אבל בהחלט בהחלט ליוצרים ולאומנים בתעשייה.

<לידיה מנדלבאום פלקוב: כמו כן, הליכי המינוי וקביעת בעלי התפקידים במועצה חייבים לקחת בחשבון את הרקע שלהם, חייבים להיות עם רקע אמיתי וממשי בתחום, גם יושב-ראש המועצה וגם כל חברי המועצה.

<לידיה מנדלבאום פלקוב: כמובן לצד הגברת נציגות האומנים והיוצרים.

<לידיה מנדלבאום פלקוב: מעבר לכך, חשוב לאיגוד לציין שחייבת להיות בשורה ממשית ואמיתית גם בתחום האכיפה שחסרה מאוד כרגע.

<לידיה מנדלבאום פלקוב: אין רגולציה ללא אכיפה.

<לידיה מנדלבאום פלקוב: חייבים לקחת את הצעד הזה, לנצל את ההזדמנות הזו שמצויה כרגע, ולהגביר את האכיפה.

איתן כבל: ולהתמודד עם מדד הבכיינות.

<אסנת טרבלסי: זה לא רק.

<אסנת טרבלסי: איזה כלים, כלים: שוט - - -

איתן כבל: עזבי, אנחנו מכירים את זה.

איתן כבל: זה קורה ואז באים לרגולטור - - -

<מיכל רפאלי כדורי: - - - פרסמה אתמול דוח קנסות.

<מיכל רפאלי כדורי: על מה אתם מדברים?

<מיכל רפאלי כדורי: אין אכיפה?

<מיכל רפאלי כדורי: אתמול היה פרסום של דוח קנסות.

איתן כבל: מיכל, ברשותך.

איתן כבל: אני אלחם על זכותך לומר בשצף קצף, ותשמרי על אותה טמפרטורה לכשנגיע ל- - -

<לידיה מנדלבאום פלקוב: אדוני, אני תקווה שנוכל להגיע לאיזון הראוי.

<לידיה מנדלבאום פלקוב: אבל בהחלט, בהחלט, נושא האכיפה הוא מהותי מאוד וחשוב מאוד.

<לידיה מנדלבאום פלקוב: דבר נוסף שיש להתייחס אליו הם נושאים שנוגעים לתכנים.

<לידיה מנדלבאום פלקוב: הנושאים שנוגעים לתכנים בתזכיר החוק - צריך להתייחס אליהם במשנה זהירות.

<לידיה מנדלבאום פלקוב: אי-אפשר להחיל כאן גם שינויים שנוגעים לתכנים.

<אתי בנדלר: למה את מתכוונת?

איתן כבל: למה את מתכוונת?

איתן כבל: כי אנחנו הרי מלינים שאין.

איתן כבל: מה שנקרא – היא דיברה על שיטת המשפך.

איתן כבל: אחר כך נתווכח על זה.

<לידיה מנדלבאום פלקוב: מבחינת שיטת המשפך, ושוב גם לעניין שיטת המשפך, חשוב להבין מי הם האנשים שהולכים להיות בתוך המועצה, ועל זה כבר דיברתי.

<לידיה מנדלבאום פלקוב: אם אנחנו כבר מגיעים לשיטת המשפך חשוב להגיד, ואולי אעלה את זה בתור שאילתה, את ההבניה של הקמת הרשות הזו כרשות פנים ממשלתית.

<לידיה מנדלבאום פלקוב: אני בטוחה שיהיו גם דוברים נוספים שיתייחסו לזה, ולפחות יעלו את זה כזמן שאלה, בכל הקשור לעצמאות הרשות הזו שהיא מובנית בתוך יחידה בתוך הממשלה.

איתן כבל: זו היתה השאלה הראשונה שהעלינו בהתייחס לתיקון המוצע לפנינו.

<לידיה מנדלבאום פלקוב: נכון.

<לידיה מנדלבאום פלקוב: אני גם מאמינה שזו שאלה כבדת משקל – בהחלט.

<לידיה מנדלבאום פלקוב: אני חושבת שהיא גם מתחדדת לנוכח נושאי התקציב שנמצאים כרגע שגם הם טעונים איזשהו סוג של הבהרה, מכיוון שגם יש פה תקציב שהוא מתוקצב מתוך המדינה, וזה עלול - - -

איתן כבל: זה בסדר.

איתן כבל: המביאים דברים בשם אומרם מביאים גאולה לעולם.

איתן כבל: זו נקודה נוספת שכבר הונחה לפתחנו, הנחנו.

איתן כבל: זה בסדר, אני אומר את זה רק כדי לחזק את דברייך, לא להחליש את דברייך.

איתן כבל: תקציב הוא ודאי כלי מרכזי בעצמאות של גופים.

איתן כבל: לנושא הזה תידרש התייחסות מאוד כבדת משקל.

<לידיה מנדלבאום פלקוב: אני חושבת שכלל הנושאים האלה גם יסייעו לאפקטיביות של הרשות הזו שהיא החשובה ביותר מבחינת ה- - -

איתן כבל: בשורה התחתונה, אתם בעד או נגד?

<לידיה מנדלבאום פלקוב: שואלים פה אם יש לנו ברירה.

<לידיה מנדלבאום פלקוב: אנחנו בעד העיקרון.

איתן כבל: אני רוצה להבהיר.

איתן כבל: גם אם יש כאן איזה אמירה של ממשלה בזה, אבל אני יכול להגיד: אוקי, אנחנו נזרום בתיקונים.

איתן כבל: אבל השאלה שלי היא האם אתם בכלל רואים את השינוי כדבר נכון.

<לידיה מנדלבאום פלקוב: אנחנו רואים את ההסדרה באמצעות רשות רגולטורית אחת כדבר מבורך.

<לידיה מנדלבאום פלקוב: עם זאת, אנחנו מאמינים שישנה קבוצת אנשים חשובים ביותר שצריך - - -

איתן כבל: זה בסדר, הבנו.

איתן כבל: את ה"עם זאת" כבר הארכת קודם.

<אתי בנדלר: כן, בכפוף.

איתן כבל: נכון.

איתן כבל: רק רציתי לדעת מהי נקודת המוצא.

איתן כבל: אני מודה לך, גברתי.

איתן כבל: ירמי קדושי מהפקות המזרח, בבקשה.

<ירמיהו קדושי: קודם כל, אני חושב שהחוק הזה באמת הוא מבורך.

<ירמיהו קדושי: הוא צריך להיות.

<ירמיהו קדושי: כמו שאמרה דנה, התעסקנו בזה כבר כמה קדנציות.

<ירמיהו קדושי: אני מקווה מאוד שבקדנציה הזו זה כבר יעבור וייצא לפועל.

<ירמיהו קדושי: כי יש היום כשל שוק מאוד רציני בעקבות התערבות הרגולטור.

<ירמיהו קדושי: באופן כללי אני רוצה להביא דברים בשם יוצרים ואומנים שדווקא לא מקבלים במה היום בכלי התקשורת, וכן יש להם את הקהלים שלהם ואת הקהל שהם פונים אליהם.

<ירמיהו קדושי: תפקיד הרגולטור הוא לא להתערב בתוכן, אלא תפקידו הוא דווקא יותר באכיפה, בבדיקה של הפרות.

<ירמיהו קדושי: כמו שמשרד התחבורה לא אומר לאף בן אדם איזה רכב לקנות ואיזה סוג של רכב ובאיזה כמות ובאיזה מחיר לקנות רכב, וכמו שמשרד הכלכלה לא אומר לאף חנות כמה סחורה לקנות ואיזה סחורה לשים במדפים, אז אין סיבה שרגולטור יגיד פשוט לערוצי טלוויזיה ויתערב באיזה סוג של תוכן יהיה שם.

<ירמיהו קדושי: הדבר הזה גרם במשך שנים, בהתערבות של התוכן ובכמות התוכן, למצב כזה שהפקות המקור, מה שקוראים להן הפקות המקור, שהם כביכול אמורים לתמוך ביוצרים, הם דווקא גרמו למצב שהרבה יוצרים נפגעים מהמצב הזה.

<ירמיהו קדושי: כי כשפונים יוצרים לערוצי הטלוויזיה היום לבקש תמיכה בהפקות מקור אומרים להם: תבואו בעוד שנתיים, בעוד שלוש שנים.

<ירמיהו קדושי: זאת אומרת, היוצר יישאר עם עצמו ושאותו מפיק יישאר עם עצמו.

<ירמיהו קדושי: כך זה היום.

<ירמיהו קדושי: בדקתי את זה וראיתי את זה, והרגשתי את זה על בשרי אפילו.

<ירמיהו קדושי: כשפנינו אמרו: עוד שנתיים-שלוש שנים נדבר אתכם.

<ירמיהו קדושי: מה יעשה אדם שנתיים- שלוש שנים?

<ירמיהו קדושי: לא יחיה?

<ירמיהו קדושי: לא יעבוד?

<ירמיהו קדושי: ילך ויעבוד בעבודות אחרות?

<ירמיהו קדושי: כשאותם יוצרים ואומנים רוצים להקים גוף תקשורת אחר או ערוץ טלוויזיה אחר שפונה לקהל שלהם הם נתקלים אוטומטית בחסמים של כמות תוכן, סוג תוכן, כמה תוכן.

<ירמיהו קדושי: זה כמו שהיום יגידו לחנויות: אל תפתחו כי אתם צריכים מחזוריות של כך וכך כסף.

<ירמיהו קדושי: ראינו מה קרה לרשתות הגדולות בשוק המזון.

<ירמיהו קדושי: אני חושב שכן צריך לתת עידוד.

<ירמיהו קדושי: הרגולטור, המועצה החדשה שתקום צריכה לתת עידוד, ודווקא לתת עידוד לאותם חלשים בחברה, לאותם עסקים קטנים ובינוניים, שיוכלו להתחרות בשוק ולהגיע לחלק מהעניין ולהתבטאות, ולהגיע למצב הזה.

<ירמיהו קדושי: זה מה שלא קורה היום.

<אתי בנדלר: מר קדושי, אתה חושב שהצעת החוק הזו תקדם את האינטרסים שאתה מדבר עליהם?

<ירמיהו קדושי: דיברו כאן על לקחת את כל המצב הקיים וכמו משפך להכניס את זה לתוך הזה, ואני חושב שזה לא מספיק טוב.

<ירמיהו קדושי: צריך להוריד יותר ויותר את הדברים - - -

<אתי בנדלר: אתה מדבר על תיקון הרגולציה, התכנים של הרגולציה.

<ירמיהו קדושי: התכנים.

<ירמיהו קדושי: זאת אומרת, שהם לא יתערבו בתוכן, כמו הדוגמאות שנתתי קודם של משרד הכלכלה ומשרד התחבורה.

<ירמיהו קדושי: הדבר השני שאני רואה כאן שזה קורה היום המון באזורים אחרים זה שיש זליגה של אנשים שבאים מערוצי הטלוויזיה לתוך ועדות של רגולטורים, תקשורת, רשות שידור, רשות שנייה, או כל מיני מקומות כאלה ואחרים.

<ירמיהו קדושי: צריך להכניס לחוק חוק צינון שאומר:

<ירמיהו קדושי: אם אדם היה בצורה עקיפה או בצורה ישירה מעורב בערוץ טלוויזיה מסוים או מעורב כרגע בכל סוג שהוא, הוא לא יוכל לשרת רגולטור.

<ירמיהו קדושי: זה לא הגיוני שמנכ"ל ערוץ מסוים, ואני לא רוצה להגיד איזה, וזה לא משנה מה, מחר או מחרתיים יהיה רגולטור.

<ירמיהו קדושי: זה ייתן מצב שיהיה כאן אי-שוויון.

<ירמיהו קדושי: אני חושב שצריך להכניס לחוק את חוק הצינון הזה, זה חשוב מאוד.

<ירמיהו קדושי: דיברתם פה על התקציבים, והדבר השני זה התקציבים.

<ירמיהו קדושי: חייבים באמת לפתור את בעיית התקציבים.

איתן כבל: זה כבר נאמר.

<ירמיהו קדושי: אבל אני רוצה לחדד לכיוון אחר.

איתן כבל: בבקשה.

<ירמיהו קדושי: אסור שהרגולטור, מה שקורה היום פחות או יותר, יהיה תלוי בתקציבים של ערוצי הטלוויזיה שהוא מפקח עליהם.

<ירמיהו קדושי: זאת אומרת, זה גורם למצב של החלשת הרגולטור.

<ירמיהו קדושי: הרגולטור הופך להיות חלש ברגע שהוא תלוי בתקציבים של ערוצים שאמורים לשלם לו, וכך הוא מתקיים.

<ירמיהו קדושי: צריך למצוא דרך אחרת.

<ירמיהו קדושי: אני לא יודע איזה דרך, אבל דרך אחרת שהוא לא יהיה בערוצי הטלוויזיה ובערוצים שהוא מפקח עליהם.

<ירמיהו קדושי: תודה.

איתן כבל: תודה לך.

איתן כבל: עו"ד מיכל גרוס, יו"ר ועד העובדים של הרשות השנייה, בבקשה.

<מיכל גרוס: ההצעה הזו, כמו שכבר הוזכר כאן סביב השולחן, יש לה קילומטראז'.

<מיכל גרוס: כולנו הזדקנו סביב שנות ההצעה.

<קריאה: תדברי בשם עצמך.

<מיכל גרוס: אני מדברת בשם עצמי, רק בשם עצמי, ובשם מה שאני רואה גם סביבי – גם זכותי לומר.

איתן כבל: ההיפך - הדור ההוא שעסק בזה, אני לא רוצה להגיד כבר מה קרה.

איתן כבל: אנחנו כבר הדור החדש שמתחיל את זה.

<מיכל גרוס: אני שמחה שחלק לקחו את זה אישי.

<מיכל גרוס: אני מדברת על מה שאני רואה מסביב.

<מיכל גרוס: ככזו הצעה - מן הסתם הרבה דברים שגם אני אומר וגם שנאמרים פה חוזרים על עצמם ועוד יחזרו על עצמם.

<מיכל גרוס: אבל חשוב שייאמרו וחשוב שיושם עליהם הדגש.

<מיכל גרוס: המנדט של הוועדה הזו הוא לבדוק ולחקור לעומק.

<מיכל גרוס: אני מניחה שהוועדה יודעת את עבודתה.

<מיכל גרוס: בכל זאת, אני אדגיש שישנם דברים שאולי נשמעים כבר שחוקים, מטבעות לשון שחוקות, כמו זכויות עובדים, וכמו רזולוציות מעמיקות יותר של מטרות הרשות החדשה שתוקם.

<מיכל גרוס: אנחנו כוועד העובדים של הרשות לא מתנגדים לאיחוד.

<מיכל גרוס: אמרנו את זה תחת כל עץ רענן.

<מיכל גרוס: אנחנו בעד האיחוד הזה.

<מיכל גרוס: יש לנו ספקות גדולים באשר לצורך בהיותה של הרשות החדשה רשות פנים ממשלתית.

<מיכל גרוס: לא ברור מה התכלית של הדבר הזה.

<מיכל גרוס: לא ברור למה בתקופה שבה יש נטייה להפרטה ויש נטייה להוציא דברים החוצה, צריכים להחזיר לממשלה פנימה גוף כזה, ועוד גוף שעוסק בענייני תקשורת.

<מיכל גרוס: אבל זו שאלה שאני מניחה שהוועדה תיקח על עצמה לבדוק מאוד לעומק.

איתן כבל: לגמרי.

<מיכל גרוס: עוד לא דבר שלא ברור מתוך הצעת החוק זה למה השיטה הזו של קודם כל להחליט החלטות מהירות, לבצע אותן, בשעה שעוד אין יעדים ברורים, אין כמו שאמרתי קודם רזולוציות מספיק מעמיקות של מה המטרות המדויקות.

<מיכל גרוס: יש פחות מדי פרטים שידועים.

<מיכל גרוס: העמימות הזו מדאיגה מכל מיני בחינות, גם מבחינה המהותית, גם מבחינה פרוצדורלית.

<מיכל גרוס: אני חושבת שעל זה היה כדאי שהוועדה תשאל את השאלות הנכונות.

<מיכל גרוס: בכל אופן, זה מה שאנחנו בכל אופן מבקשים שיקרה, כולל תקציבים, אגרות, מה כן מבטלים למפוקחים, מה לא מבטלים להם.

<מיכל גרוס: אני אחזור ואסכם: זכויות עובדים.

<מיכל גרוס: קודם נאמר כאן על ידי דנה שסקרה ממעוף הציפור את ההצעה שהרשות החדשה תורכב מאנשי מקצוע.

<מיכל גרוס: אני חושבת שזה בבחינת common knowledge.

<מיכל גרוס: כולם יודעים שאנשי המקצוע מצויים אצלנו ועושים את עבודתם נאמנם יום ביומו.

<מיכל גרוס: יש ברשות השנייה הרבה אנשי מקצוע, וטובים.

<מיכל גרוס: אנחנו בשמחה גם נקבל עלינו את חברי מועצת הכבלים והלוויין.

<מיכל גרוס: גם שם יש אנשי מקצוע.

<מיכל גרוס: אנחנו נתאחד בשמחה כל עוד תשמרנה זכויות העובדים.

<מיכל גרוס: אין סיבה שייפגעו בהם בגלל גחמות כאלו ואחרות שרואות הכול דרך החור של הגרוש.

<מיכל גרוס: גם זה נאמר פה, וזה ימשיך וייאמר.

<מיכל גרוס: תודה.

איתן כבל: ששני הצדדים יתחילו לכוון אנטנה.

איתן כבל: מיכל רפאלי כדור, סמנכ"לית רגולציה ביס, בבקשה.

<מיכל רפאלי כדורי: תודה רבה.

<מיכל רפאלי כדורי: אנחנו לא יזמנו את החקיקה הזו, ושנים היינו גם אדישים לה.

<מיכל רפאלי כדורי: למדנו לאהוב את אדוננו.

<מיכל רפאלי כדורי: לא קינאנו באחרים על רגולטורים אחרים.

<מיכל רפאלי כדורי: אבל היום או בשנים האחרונות אנחנו מאוד בעד התיקון הזה, ובלבד שהוא יהיה רלוונטי והוא יתייחס לעת החדשה.

<מיכל רפאלי כדורי: חוק התקשורת בנוי כולו על פיקוח תלוי טכנולוגיה.

<מיכל רפאלי כדורי: השידורים היום הם לא תלויי טכנולוגיה.

<מיכל רפאלי כדורי: החוק הזה לא מתייחס לזה בשום צורה.

<מיכל רפאלי כדורי: הוא לא מתייחס, לא לשחקנים החדשים, לא לטכנולוגיות החדשות, לא לחברות בין-לאומיות שנכנסות הנה ועלולות להרוס את השוק.

<מיכל רפאלי כדורי: ובעיקר הוא לא מתייחס לצורך של משרד התקשורת לפקח על פיראטיות.

<מיכל רפאלי כדורי: מכירים אותי פה הרבה שנים בוועדה.

<מיכל רפאלי כדורי: אני משתדלת לא להיות דרמטית.

<מיכל רפאלי כדורי: פיראטיות תגמור פה כל חלקה טובה.

<מיכל רפאלי כדורי: הישראלים מצטיינים בפיראטיות ביחס לעולם, ולא יהיו פה שידורים, בוודאי לא יהיו פה הפקות מקור.

<מיכל רפאלי כדורי: יבואו הנה חברות בין-לאומיות.

<מיכל רפאלי כדורי: חוק התקשורת אדיש.

<מיכל רפאלי כדורי: משאיר את כל הנושא של מלחמה בפיראטיות לחוק זכויות יוצרים.

<מיכל רפאלי כדורי: זה מעט מדי.

<מיכל רפאלי כדורי: זה חוק שתוקן ב-2007, לא רלוונטי.

<מיכל רפאלי כדורי: לכן, אני אומרת את זה כאן בוועדה: לא יכול להיות שלא תהיה אכיפה של פיראטיות כמו בכל מדינות העולם כי אחרת לא יהיה על מי מפקח.

<אתי בנדלר: מיכל, אני חושבת שאת צריכה קצת להרחיב למה כוונתך.

<אתי בנדלר: אני לא בטוחה שהדברים הובהרו.

<מיכל רפאלי כדורי: היום כל מי שמשדר באופן פיראטי, חוק זכויות יוצרים לא מאפשר לנו, אלא דרך בית משפט, בדרכים מאוד מאוד מאוד קשות, להילחם בו.

<אתי בנדלר: את מדברת משדר פיראטי, איפה?

<אתי בנדלר: באינטרנט?

<מיכל רפאלי כדורי: הורדות פיראטיות באינטרנט, טכנולוגיות פיראטיות.

<מיכל רפאלי כדורי: אם לא הובנתי, הורדות פיראטיות, שידורים פיראטים, שידורים של - - -

איתן כבל: מיכל, תרשה לי.

איתן כבל: אני רוצה, ברשותך, להוסיף.

איתן כבל: אם את זוכרת, כי נדמה לי היית בדיון הזה, לפני כמה חודשים ממש אחד הדיונים הראשונים שהוועדה עסקה בהם זה כל הנושא הזה שנגע לכל נושא הפרסום.

איתן כבל: דרך זה הגענו, אם את זוכרת - זו אחת הנקודות המרכזיות שדיברנו עליהם - יש עולם חדש, עולם חדש שהחקיקה הנוכחית כמעט ולא מתעסקת איתם.

<מיכל רפאלי כדורי: אני עדיין אחדד ואעשה הבחנה.

<מיכל רפאלי כדורי: קודם כל, אני חושבת שהחוק הזה חייב להכניס תחת מוטת כנפי הפיקוח שלו בעלי רישיונות כמו: סלקום, פרטנר, נטפליקס, כל מי שייכנס הנה והוא לא פיראטי.

<מיכל רפאלי כדורי: הוא הסדיר את התוכן שלו כחוק, אבל עדיין הוא לא מפוקח והוא מתחרה בנו.

איתן כבל: גוגל.

<קריאה: לא הסדיר.

<קריאה: מאיזה צד הסדיר?

<מיכל רפאלי כדורי: הסדיר – במובן שהוא לא גנב.

<מיכל רפאלי כדורי: חוץ מזה, ובלי שום קשר לזה, יש עולם שלם של שידורים והורדות פיראטיות וטכנולוגיות פיראטיות שגומרות את תעשיית הטלוויזיה בישראל.

<מיכל רפאלי כדורי: בגלל שהיא קטנה יותר זה פוגע בה יותר מאשר במדינות אחרות.

<מיכל רפאלי כדורי: דבר נוסף שאני מבקשת להגיד שאליו אנחנו כן מתנגדים וזה נושא האגרות.

<מיכל רפאלי כדורי: אני אבקש אחר כך מעו"ד נועה גבע טיפה להרחיב כי פה יש גם שאלה של בג"צ.

<מיכל רפאלי כדורי: אני רוצה לומר שאנחנו מעולם לא שילמנו את הפיקוח עלינו.

<מיכל רפאלי כדורי: כשבאנו למועצת הכבלים אף פעם לא הסתכלנו להם בסנדוויצ'ים כי זה לא כסף שלנו, וסליחה שאני כל כך ציורית.

<מיכל רפאלי כדורי: החוק החדש מטיל עלינו אגרות ואנחנו נתחיל לשלם משהו שלא שילמנו מעולם.

<מיכל רפאלי כדורי: אם מדינת ישראל רוצה שהרגולטור שלי יפקח, ואני בכוונה נותנת דוגמה שלא קשורה לקדנציה הנוכחית כדי באמת לא להישמע צינית כלפי אף רגולטור, אם מדינת ישראל רוצה לפקח על אורך פרק של "קופיקו", שהיא תשלם את זה.

<מיכל רפאלי כדורי: אם מדינת ישראל חושבת שבשנות האלפיים צריך להגיד לי שפרק של "קופיקו" היה 17 דקות ולא 22 דקות, ובגלל זה לא יכירו לי בו, שמדינת ישראל תשלם את רזולוציית הפיקוח הזו ולא הציבור.

<מיכל רפאלי כדורי: אם אפשר שנועה תדבר על האגרות.

איתן כבל: כמה בסוף "קופיקו" היה?

איתן כבל: אני צופה ב"קופיקו".

איתן כבל: לפחות בשנים האחרונות נכפה עליי לכפות ב"קופיקו".

<מיכל רפאלי כדורי: היה 17 דקות ולא הוכר לנו.

<מיכל רפאלי כדורי: הפרק הזה לא הוכר לנו.

<מיכל רפאלי כדורי: זה דרמה גדולה ומדינת ישראל צריכה לשים כסף בפיקוח על 17 דקות של "קופיקו".

<יפעת בן חי-שגב: מיכל, החל מיום חמישי נכיר בכל אורך ש- - -

<מיכל רפאלי כדורי: יפעת, בכוונה לא נתתי דוגמה שקשורה לקדנציה שלך.

<מיכל רפאלי כדורי: אנחנו לא בהעלבות.

<יפעת בן חי-שגב: ביום חמישי המועצה תאשר תיקון - - -

איתן כבל: כנראה שהסדרה "קופיקו" המשיכה מהקדנציה הקודמת.

<מיכל רפאלי כדורי: אנחנו רצינו לעשות עוד עונות, אבל המפיקה התעקשה על 17 דקות.

איתן כבל: נכון.

איתן כבל: שמתי לב שיש שידורים חוזרים של "קופיקו", ואני לא צוחק.

איתן כבל: נועה, בבקשה.

<נועה גבע: עו"ד נועה גבע.

<נועה גבע: עוד שתי מילים לגבי האגרות החדשות האלה.

<נועה גבע: אני חושבת שההטלה דווקא היום בחוק החדש שבמסגרתו אתם לא מכניסים את ההסדרה על הגופים החדשים כמו שביקשנו, על כל הגופים שעובדים באינטרנט ומתחרים כבר היום בנו, זה עדיין לא מוסדר בחקיקה.

<נועה גבע: אבל כן להחמיר את המצב שלנו על-ידי זה שגופים כמו הוט ויס יצטרכו לשלם אגרות חדשות, זה רק מחריף את חוסר השוויון בין הגורמים המפוקחים, חוסר השוויון הזה שכבר זועק בין הגורמים המפוקחים, לבין הגורמים שפועלים ללא שום הסדרה ופיקוח בשוק הזה.

<נועה גבע: אין מקום עכשיו להחמיר דווקא על אלה שמפוקחים כל עוד לא הסדרנו את זה, בצורה אחידה – בוודאי.

<נועה גבע: דבר שני שחייבים לומר זה שיש פה איזה סוג של ניסיון שנראה כמו החזרה של התמלוגים שכבר יצאו מהעולם הזה.

<נועה גבע: בדלת האחורית להחזיר אותם בניגוד להתחייבות המדינה לבג"צ, איזשהו מס ייחודי כזה שמוטל רק על גורמים שפועלים בשוק התקשורת, ואין כמוהו.

<נועה גבע: זאת אומרת, זה משהו שהוא באמת ייחודי.

<נועה גבע: זה לא אגרה על שירות שאנחנו מקבלים.

<נועה גבע: זה אגרה שהיא כמו מס.

<נועה גבע: אין דרך אחרת להסביר את מהות התשלום הזה, אלא סוג של תמלוגים.

<נועה גבע: דבר אחרון שגם לחשוב לומר – יש פה איזשהו ניסיון לממן רשות שהיא כבר לא המועצה של הכבלים והלוויין שזה גוף שהוא גוף פיקוח שהוא יעיל, מצומצם ומפקח, אלא יש פה איזה ניסיון לממן באמצעותנו גם פעילויות שלא קשורות בנו.

<נועה גבע: כמו למשל, הפצת שידורי עידן פלוס.

<נועה גבע: יש פה ניסיון מאוד מאוד אבסורדי, צריך לומר, וזועק שגורם שמתחרה בנו, ההפצה שלו תמומן על ידינו.

<נועה גבע: זה דבר שאין לו שום - - -

<דנה נויפלד: זה לא נכון, זה ממש לא קשור, נועה.

<נועה גבע: האם התקציב של הרשות החדשה יכלול גם, למשל, הפקות שהרשות השנייה עוסקת בהם היום, הפצה, נושאים נוספים שהיא מטפלת בהם ואנחנו נצטרך לשאת בהם?

<נועה גבע: זה דברים שלפי החוק הנוכחי, למשל, נאמר בהם שהאגרות האלה יממנו את הרשות.

<נועה גבע: לא נאמר באיזה מידה.

<נועה גבע: כלומר, אין פה הפרדה.

<נועה גבע: זה דברים שבאמת לא יעלו על הדעת - זה ברור.

<נועה גבע: תודה.

איתן כבל: תודה לך, נועה.

איתן כבל: אסנת טרבלסי פורום יוצרים דוקומנטריים, בבקשה.

<אסנת טרבלסי: בוקר טוב, אנחנו גם עקרונית בעד איחוד הרשויות.

<אסנת טרבלסי: אנחנו חושבים שמכל בחינה שהיא שאנחנו בוחנים את זה נכון שיהיה חוק אחד, רק שלא ברור על-פי - - -.

<אסנת טרבלסי: אני אומרת מראש, לא הייתי בפתיחה שלך, דנה.

<אסנת טרבלסי: הגיע אלינו החוק נורא באיחור, הגיעו אלינו רק לפני כמה ימים.

<דנה נויפלד: זה רק מ-2012, אותו חוק מ-2012.

<אסנת טרבלסי: אנחנו קיבלנו את התזכיר הזה לפני כמה ימים להתייחסות, אבל בסדר.

<אסנת טרבלסי: יכול להיות שאני צריכה לנבור בספר החוקים, ולהבא.

<אסנת טרבלסי: אני לא יודעת את כל האספקטים המשפטיים ויכול להיות שיש דברים שאני מפספסת או טועה אז תתקני אותי.

<אסנת טרבלסי: אבל אנחנו לא ראינו ממש התייחסות לתוכן.

<אסנת טרבלסי: זאת אומרת, מה המחויבות לתוכן.

<אסנת טרבלסי: לא רק של סוגה עילית, באופן כללי של הפקות מקור שכוללות בתוכן את כל הז'אנרים, ואולי זה שבתור הפורום היוצרים הדוקומנטריים אומרים את זה.

<אסנת טרבלסי: אבל כן, יש חשיבות לכל הז'אנרים שיבואו לידי ביטוי כי בסופו של דבר זו הטלוויזיה.

<אסנת טרבלסי: אפרופו, ערוץ 1 – רק לפרוטוקול – אנחנו התרענו כבר לפני חודשים על זה שלא יוצאות הפקות מקור לפועל, שאין קולות קוראים, והיום יש כתבה שאומרת שאין מה לשדר.

<אסנת טרבלסי: וואה – הפתעה.

<אסנת טרבלסי: בעיניי הנקודה שנורא טעונה הבהרה היא מה המחויבות להפקות מקור באופן עקרוני, מה החלוקה של הז'אנרים, מה המחויבות לסוגה עילית, מה המחויבות לז'אנר תחתון.

<אסנת טרבלסי: זה חייב להיות מוגדר.

<אסנת טרבלסי: אם לא הבנתי את זה באיזושהי צורה, אשמח להבהרות.

<אסנת טרבלסי: עניין נציגי המועצה, ובמיוחד יו"ר המועצה – כתוב שהוא צריך להיות עם תואר.

<אסנת טרבלסי: לא ברור אם תואר ראשון, תואר שני, במה.

איתן כבל: כן, אבל תיכנסי לזה.

<אסנת טרבלסי: אני כן אכנס לזה כי זה חשוב.

<אסנת טרבלסי: כי בסופו של דבר, האנשים שמרכיבים את הסיפור ומי שיושב במקומות האלה, זה חשוב מאוד.

איתן כבל: אסנת, סליחה שאני קוטע אותך.

איתן כבל: זה כבר ממש ירידה לסעיפים.

איתן כבל: לא אמרתי שזו לא שאלה לגיטימית.

<אסנת טרבלסי: אז אני רק מתזכרת אותה שוב, גם אם נאמרה.

איתן כבל: אני מבקש לא לתזכר.

איתן כבל: דהיינו, לא להיכנס.

<אסנת טרבלסי: גם לא ברור לגמרי, כמו שאמרתי קודם, תחת איזה חוק עובדים.

<אסנת טרבלסי: לא ברורות, כמו שנאמר פה על-ידי קודמיי, גם הגדרות שמוצבים.

<אסנת טרבלסי: בגלל שזו הולכת להיות רשות שתעבוד תחת משרד התקשורת מה הגדרות?

<אסנת טרבלסי: כמה היא תהיה עצמאית?

<אסנת טרבלסי: העניין הזה שיש שישה נציגים לפחות שהממשלה יכולה למנות, או לא ברורה הזיקה שלהם הברורה לתחום התקשורת.

<אסנת טרבלסי: אני חושבת שזה חייב להיות ברור ומובן שרוב חברי המועצה צריכים להיות עם ידע וזיקה בתחום התקשורת.

איתן כבל: בטוח שזה טוב.

<אסנת טרבלסי: מה זאת אומרת "בטוח שזה טוב"?

איתן כבל: לפעמים הזיקה הזו היא לא - - -

<אסנת טרבלסי: אני לא אומרת שזה צריך להיות אנשים מטעם.

<אסנת טרבלסי: אבל אנחנו נביא רק אנשים מתחום הכלכלה או מתחומים זה.

<אסנת טרבלסי: וגם המעורבות הזו של המינויים, מי ממנה, כמה זה יהיו מינויים מטעם, זה גם כן שאלה שעולה פה.

איתן כבל: "מטעם" – זה דבר אחד.

<אסנת טרבלסי: אני רק רוצה להגיד משהו לעניין האכיפה שהוא כן חשוב שאמרה פה עו"ד של איגוד המפיקים.

<אסנת טרבלסי: נכון להיום, למשל, אם אנחנו רוצים לדעת מה נעשה ברשות השנייה בערוצים המסחריים אנחנו מקבלים דוח של שנתיים אחורה.

<אסנת טרבלסי: זה הדוח הכי מתקדם.

<אסנת טרבלסי: לדעתי, היום קיבלנו דוח של 2014.

<אסנת טרבלסי: מה אתה יכול לאכוף שנתיים אחרי שהפרו?

<אסנת טרבלסי: אני חושבת שהאכיפה חייבת להיות הרבה יותר מידית והרבה יותר מה שנקרא hands on על הדברים.

<אסנת טרבלסי: אני רוצה כן להתייחס לדבר אולי הכי מהותי פה.

<אסנת טרבלסי: נכנסים פה שחקנים חדשים, נכנסים פה גופים.

<אסנת טרבלסי: העולם הזה משתנה.

<אסנת טרבלסי: אין לזה ממש ביטוי בתזכיר הזה.

<אסנת טרבלסי: זה לא רק חמור מהבחינה הזו שהם מפילים, והם השותפים שלנו.

<אסנת טרבלסי: זאת אומרת, גופי השידור שאנחנו גם בימים בתיקונים נלחמים בהם, אבל אנחנו נלחמים על דברים אמיתיים שכואבים לכולנו.

<אסנת טרבלסי: אבל עוד מעט לא יהיה לנו על מה להילחם כי כל הקרקע הזו תישמט מתחת לרגלנו אם לשחקנים החדשים לא תהיה רגולציה ולא יהיו להם מחויבויות תוכן.

<אסנת טרבלסי: לא יהיה לנו על מה להילחם בכלל, כי אם השוק הזה לא יוסדר אנחנו בבעיה.

<אסנת טרבלסי: בבעיה הזו אנחנו וגופי השידור המסודרים בבעיה משותפת.

<אסנת טרבלסי: אנחנו דורשים שהדבר הזה יבוא לידי ביטוי.

<אסנת טרבלסי: אתם חייבים שתהיה רגולציה, גם אם זה נטפליקס.

<אסנת טרבלסי: ואם לא – אז שלא תיכנס.

<אסנת טרבלסי: ואם היא נכנסת אז שתהיה לה מחויבות.

<אסנת טרבלסי: לא יכול להיות שאנחנו קוראים שפרטנר רוצים לקנות את התוכן שלנו או לקבל את התוכן שלנו והקלות ינוקא.

<אסנת טרבלסי: מה זאת אומרת?

<אסנת טרבלסי: על מה ולמה?

<אסנת טרבלסי: ומה יהיה עם הזכויות שלנו?

<אסנת טרבלסי: אגב, אנחנו כבר רואים ביטוי לדבר הזה כשהיום כשאנחנו חותמים על חוזים מאוד מוחמרים כלפינו כי הם צריכים להגן על עצמם.

<אסנת טרבלסי: אני גם מבינה את זה.

<אסנת טרבלסי: אני נלחמת בזה, אבל אני גם מבינה את הצורך שלהם שיהיה להם תוכן משלהם כדי להילחם בגופים שנכנסים.

<אסנת טרבלסי: אבל אנחנו אוכלים אותה.

<אסנת טרבלסי: כי היום כשאני חותמת על חוזה, על סרט או על סדרה, גוף השידור רוצה את הזכויות לנצח, ומהצד שלו הוא צודק.

<אסנת טרבלסי: כי אם הוא צריך להילחם בחברה כמו נטפליקס שהוא לא יכול לקנות את הדברים שלה, אין להם כלים בכלל למלחמה הזו.

<אסנת טרבלסי: אז הדבר הזה חייב להיות מוסדר.

<אסנת טרבלסי: תודה.

איתן כבל: תודה לך, אסנת.

איתן כבל: רונית בן טל, יו"ר ועד העובדים, משרד התקשורת.

<רונית בן טל: תודה רבה.

<רונית בן טל: אתחיל בזה שוועד העובדים לא מתנגד להקמת הגוף המאוחד על-פי המתכונת המוצעת.

<רונית בן טל: דהיינו, כגוף ממשלתי.

<רונית בן טל: אני רוצה לציין שאין עדיין הסדרה של זכויות העובדים, אין עדיין מבנה ארגוני בסיסי.

<רונית בן טל: בפניות שלנו למנכ"ל המשרד לשבת ולדון - - -

איתן כבל: שניה, ברשותך.

איתן כבל: תני לי רק להבין את מערכת היחסים.

איתן כבל: זאת אומרת, באיזה תקן את מציגה עכשיו את הדברים שלך?

<רונית בן טל: יושבת-ראש ועד.

איתן כבל: לא, אני יודע לקרוא את מה שכתוב.

איתן כבל: כוונתי – הרי שני הגופים האלה נכון לרגע זה הם גופים - - -

<לאה ורון: הם חיצוניים למשרד התקשורת.

<קריאות: לא, לא.

<אתי בנדלר: המועצה היא פנימית.

איתן כבל: המועצה, אוקי - סליחה.

איתן כבל: על מי אתה מדברת עכשיו?

<רונית בן טל: עובדי המינהלת והמועצה.

איתן כבל: אוקי, בסדר.

איתן כבל: רציתי להבין את הקישור.

<רונית בן טל: אנחנו ועד העובדים גם של עובדי המועצה והמינהלת.

<רונית בן טל: אין עדיין הסדרה של זכויות העובדים, אין עדיין מבנה ארגוני בסיסי.

איתן כבל: כמה עובדים?

<רונית בן טל: לנו מדובר על 15 עובדים.

<יפעת בן חי-שגב: 13.

איתן כבל: לא חשוב, זה לא 100.

<רונית בן טל: לא, לא, לא.

<רונית בן טל: אנחנו מדברים על מעט עובדים, ועדיין כל עובד חשוב.

איתן כבל: ברור.

איתן כבל: חס וחלילה לא קבעתי עמדה.

<רונית בן טל: בפניות שלנו למנכ"ל המשרד, היינו אמורים להיפגש אתו על מנת להתחיל ולהסדיר את זכויות העובדים, נענינו בשלילה שכרגע אין על מה לדבר וזה מוקדם מדי.

<רונית בן טל: ההתייחסות בהצעת החוק לעובדים זו איזו פיסקה קטנה ולא ברורה בכלל.

<רונית בן טל: לכן, חשוב לנו להדגיש שאנחנו מבקשים שלא להתקדם עם כל הנושא עד שלא יתחיל משא-ומתן עם העובדים, או שזה יהיה בשני מישורים בד בבד.

איתן כבל: תודה.

איתן כבל: האם יש עוד מי שמבקש להתייחס סביב השולחן?

איתן כבל: חבר הכנסת חנין, בבקשה.

דב חנין: אדוני היושב-ראש, בוקר טוב.

דב חנין: אני מתנצל, הייתי בדיון של ועדת העבודה ויכול להיות שאתם כבר התייחסתם לשתי הנקודות שאני רוצה לבדוק אם בכוונת הוועדה לטפל בהן.

דב חנין: אני מתכוון לסוגיית הטלוויזיה הקהילתית שבוודאי עלתה כאן ואני חושב שראויה לתמיכה ולהסדר.

דב חנין: אני חושב שאנחנו נהנים מטלוויזיה קהילתית כסוג של ביטוי דמוקרטי, כסוג של ביטוי של עוד קבוצות ועוד קהילות בחברה הישראלית.

דב חנין: השירות הזה הוא שירות מאוד מאוד חשוב ומשמעותי ואנחנו צריכים למצוא כל דרך לחזק אותו ולעגן אותו בהסדר שאנחנו יוצרים.

דב חנין: אדוני היושב-ראש, הנקודה השנייה היא סוגיית היוצרים המוזיקליים שגם היא בוודאי הועלתה כאן.

דב חנין: גם אני רוצה להביע תמיכה.

דב חנין: אני רק אומר את זה למען הסדר.

דב חנין: אני מביע תמיכה בגישה הזו.

דב חנין: היא נכונה, היא הגיונית.

דב חנין: אני חושב שההצעות שהובאו בפנינו, בפני אקו"ם, הן הצעות טובות – איך אפשר להסדיר את זה באופן שישמור גם על האינטרס הזה.

דב חנין: תודה, אדוני.

איתן כבל: תודה, אדוני.

איתן כבל: עו"ד הילה שמיר, היועצת המשפטית של הרשות השנייה לטלוויזיה ולרדיו, בבקשה.

<הילה שמיר: תודה רבה.

<הילה שמיר: אני מבינה שהדיון היום הוא דיון מלמעלה, ממעוף הציפור, כמו שדנה הגדירה אותו בהתחלה וגם היושב-ראש.

<הילה שמיר: אני רוצה להגיד כמה דברים מאוד מאוד קצרים.

<הילה שמיר: חלק מהם קשורים לדברים שנשמעו פה.

<הילה שמיר: קודם כל, דיברו על נוסטלגיה.

<הילה שמיר: אני מרגישה ברמה האישית שזה כבר ממש ארכיאולוגיה.

<הילה שמיר: אני שמחה שאנחנו עולים ממקום שב-2002 הוגש למי שהיום הוא נשיא המדינה ואז היה שר התקשורת, דוח ועדת סמסונוב שדיברה על איחוד המועצות, והיום אנחנו מגיעים שוב.

<הילה שמיר: אני מקווה שבפעם האחרונה לשלב הבאמת מבורך של ניסיון לאחד את הגופים.

<הילה שמיר: בעיקר החשיבות היא לא באיחוד הגופים אלא באיחוד הרגולציה שזה השלב השני שדנה דיברה עליו ויגיע לוועדה אחרי השלב הראשון, אני מניחה.

<הילה שמיר: למרות שאנחנו תמיד חושבים שאנחנו עם סגולה, אני חושבת שאפשר ללמוד גם קצת כמה דברים גם ממה שקורה באירופה שעוסקים בנושאים של רגולציה.

<הילה שמיר: אני אגיד את זה בכמה נקודות שאני מניחה שבדיונים הבאים נתייחס אליהן.

<הילה שמיר: צריך לראות שבאמת קיים להן מענה בהצעת החוק.

<הילה שמיר: כשהמועצה האירופית והאיחוד האירופי עוסק בעניין של סמכויות רגולטוריות הוא קובע מדדים.

<הילה שמיר: יש מדדים, פרמטרים, לכל הדברים שמאגדים את הדברים שנאמרו פה עד עכשיו: לעצמאות, למקצועיות.

<הילה שמיר: הפרמטרים האלה הם פרמטרים שאני חושבת שבהמשך הדיונים צריך לראות שהם מקבלים ביטוי בתוך הצעת החוק.

<הילה שמיר: ברובם יש להם מענה.

<הילה שמיר: גם אם אין מענה, אני מניחה שיקבלו מענה במהלך הדרך.

<הילה שמיר: הפרמטרים האלה הם מאוד ברורים בחו"ל.

<הילה שמיר: אני חושבת שצריך לראות שהם קיימים גם כאן בהצעת החוק הזו.

איתן כבל: גברתי, את יכולה להעביר לנו את זה בכתוב, בבקשה?

<הילה שמיר: בשמחה.

<הילה שמיר: רק בכמה מילים.

<הילה שמיר: המעמד הסטטוטורי – עצמאות.

<הילה שמיר: דיברו פה על עצמאות.

<הילה שמיר: עצמאות לא תמיד נגזרת רק מהשאלה אם אתה בתוך הממשלה או מחוץ לממשלה.

<הילה שמיר: עצמאות היא נגזרת גם משאלה של מה היקף הסמכויות, מה הכלים.

<הילה שמיר: דיברו פה על כלים.

<הילה שמיר: דנה בוודאי תגיד את זה בדיונים הבאים.

<הילה שמיר: אנחנו עובדים על עיבוי החקיקה בעניין עיצומים כספיים בשיתוף משרד התקשורת ואנחנו חושבים שזה דבר נכון.

<הילה שמיר: זה נאמר פה סביב השולחן.

<הילה שמיר: עצמאות נגזרת מהליך מינוי שקוף, מגורמים מקצועיים שממנים אותם, מקריטריונים מקצועיים למינויים, מהתקציב, מאיך הוא בנוי, וגם מהיכולת להתמודד עם עניין של תלונות ציבור שזה גם פרק שנמצא כרגע בחקיקה.

<הילה שמיר: זאת אומרת, אני חושבת שמה שהוועדה בעיקר צריכה לעשות בהמשך הדיונים זה לראות שהמדדים החשובים, חוץ מפנים-חוץ שזו גם סוגיה שבטח לא אכנס אליה עכשיו, אני מניחה שהיא עוד תידון פה, אבל המדדים האחרים של אכיפה, של תקציב, של מינוי מקצועי של גורמים ושל שקיפות המינוי, הם המדדים המרכזיים שהפרמטרים להם ייקבעו בהצעת החוק ויישמרו.

<הילה שמיר: אני מניחה שכך תיעשה העבודה הנכונה ביותר להקמת הגוף הזה.

איתן כבל: תודה, גברתי.

איתן כבל: הדוברת הבאה מיכל ריבלין מהוט.

<מיכל ריבלין: שלום.

<מיכל ריבלין: אני רוצה קצת להתייחס לדברים שנאמרו פה.

<מיכל ריבלין: הראייה הרחבה של שוק היא מבורכת.

<מיכל ריבלין: אבל לפי הצעת החוק הזו אני עדיין לא רואה התייחסות לפלטפורמות החדשות שצצו וקמו פה והן משדרות שידורים רב-ערוציים על גבי האינטרנט.

<מיכל ריבלין: יש לכך חשיבות קריטית להמשך קיומה של תעשיית הטלוויזיה בישראל, הן הפלטפורמה המשדרות באופן חוקי או טורחות לפחות לרכוש את הזכויות שלהן, והן הפלטפורמות הפיראטיות שמכרסמות בבסיס המינויים הרב-ערוצי וגורמות נזקים אדירים לתעשייה המקומית.

<מיכל ריבלין: הדיון היום הוא דיון של סוג של איחוד תפעולי עם העברת משפך, או איך שמגדירים את זה.

<מיכל ריבלין: אבל הוא דיון בסמכויות.

<מיכל ריבלין: לכן, חשוב להציף פה את עניין הסמכות, סמכות הרשות המאוחדת, לטפל גם בפלטפורמות המשדרות על גבי האינטרנט.

<מיכל ריבלין: זה משהו שמאוד מאוד חשוב לנו שיעלה על השולחן.

<מיכל ריבלין: דבר נוסף, עניין האגרות.

<מיכל ריבלין: כאמור, אנחנו - חברת הוט וגם חברת יס - לא משלמים ולא מממנים את הרגולטור הקיים.

<מיכל ריבלין: אנחנו חושבים שזה דבר הגיוני ומבורך, ואין שום סיבה לשנות את העניין הזה.

<מיכל רפאלי כדורי: איזה עוד רגולטור בארץ מממן את ה- - -?

<מיכל ריבלין: חוץ מהרשות השנייה?

איתן כבל: אני מתנצל, לא עשיתי עבודה לפני שהגעתי לכאן.

איתן כבל: אני לא יודע להגיד לך.

איתן כבל: אבל אני מניח שזה יהיה נושא שנצטרך להידרש אליו.

<דנה נויפלד: קודם כל, יש.

<דנה נויפלד: יש רגולטורים, הרשות לניירות ערך, רשם - - -

<נועה גבע: יש הבדל בין אגרת תשקיף לבין - - - -

<דנה נויפלד: יש כל מיני הבדלים.

<נועה גבע: אגרת תשקיף זה על שירות שאתה מקבל.

<נועה גבע: יש הבדל בין אגרת חופש המידע על מידע שאתה מבקש.

<מיכל רפאלי כדורי: איזה שירות אני מקבלת בכלל?

<מיכל ריבלין: ברשות השנייה אפילו יש איזה שירות של - - -

איתן כבל: אוקי, סיימתם?

איתן כבל: אני מודה לכם.

איתן כבל: סיימתם לשוחח זה עם זה וזו עם זו?

איתן כבל: האם אפשר להמשיך?

איתן כבל: האם עוד מישהו רוצה לדבר לפני שאני מעביר את רשות הדיבור ליועצת המשפטית שלנו, ואחר כך לדנה?

איתן כבל: ממש יפה.

איתן כבל: גברתי, רוצה להתייחס?

<אתי בנדלר: אדוני, האמת היא שמאחר ואנחנו שוחחנו לעניין אז לא הופתענו מאף אחת מהטענות שהועלו כאן.

<אתי בנדלר: נקודת המוצא היא שאין אף גורם שמתנגד לאיחוד המועצות השונות, איחוד הרגולטורים.

<אתי בנדלר: כולנו סבורים שהדבר נכון.

<אתי בנדלר: השאלה היא אם ראוי לקדם את הנושא הזה בנפרד ממתן מענה להרבה מאוד שאלות אחרות שעלו כאן, והיא, בין היתר, חלק, אם לא כל הנושאים שבהם צריכים לשנות את כללי הרגולציה.

<אתי בנדלר: האם נכון, למשל, שהגוף המאוחד שיפקח על כלל הגופים המסחריים יעבוד לפי כללי רגולציה שונים כלפי אלה המשדרים בברודקאסט, השידורים המסחריים: רשת, קשת, וערוץ 10, וכללים אחרים כלפי המפוקחים היום לפי חוק התקשורת בזק ושידורים, קודם לא הזכרתי כמובן את תחנות הרדיו האזוריות שגם הן מפוקחות לפי חוק הרשות השנייה, וכללי רגולציה אחרים כלפי המפוקחים לפי חוק התקשורת בזק ושידורים.

<אתי בנדלר: מעבר לכך שזה רק אם הולכים על איחוד עוד לפני ששאלנו את השאלה: מדוע אין רגולציה כלפי גופים אחרים שהיום כלל אינם מפוקחים.

<אתי בנדלר: לא מדוע, אנחנו יודעים מדוע, כי עדיין הוועדה לא השלימה את ההתייחסות שלה, ואני מתכוונת לוועדת פילבר, איזה כללי רגולציה בכלל להחיל, על מי להחיל כללי רגולציה, וכך הלאה.

<אתי בנדלר: זו השאלה שהוועדה תצטרך להכריע בה.

איתן כבל: אוקי.

איתן כבל: דנה, בבקשה.

<דנה נויפלד: אני רוצה גם לטובת אסנת שהפסידה בהתחלה את ההסבר.

<דנה נויפלד: אנחנו לא נוגעים במצב הקיים מבחינת התוכן.

<דנה נויפלד: מבחינת הסמכויות הקיימות – הן אלה שנותרות.

<דנה נויפלד: מבחינת אותם גופים, גורמים חדשים שמריצים תכנים על גבי רשת האינטרנט, כמו שאמרתי, זה נדון כרגע בוועדת פילבר.

<דנה נויפלד: זה סיסמא מאוד יפה ואני לא בהכרח מתנגדת למה שנאמר כאן מבחינת בחינה מחדש של הרגולציה ועל מי היא תחול.

<דנה נויפלד: אבל בסוף האמת היא בפרטים.

<דנה נויפלד: צריך אחרי עבודה מקצועית להגדיר את אותם גופים, להגיד: גופים שמשדרים על רשת האינטרנט.

<דנה נויפלד: גם צריך לדעת את מי אנחנו רוצים לתפוס ברשת הפיקוח.

<דנה נויפלד: בכלל, כל נושא ההסדרה על גבי רשת האינטרנט זה נושא מאוד רגיש.

<דנה נויפלד: השאלה בסוף היא בפרטים, את מי רוצים לתפוס באותה רשת וכלפי מי רוצים להחיל את אותה רגולציה.

<דנה נויפלד: זה לא מספיק להגיד: רוצים שתהיה רגולציה על גבי גורמים שמשדרים ב- - -.

<דנה נויפלד: זה בדיוק מה שעושה עכשיו ועדת פילבר.

<דנה נויפלד: היא דנה, מסמנת מי הם אותם גורמים, על מי רוצים להחיל רגולציה ועל מי לא תחול רגולציה שזו גם שאלה כאשר מדובר ברשת האינטרנט.

<דנה נויפלד: העיקרון שמנחה אותה הוא עיקרון של חופש שמאפשר התפתחות של הרבה מאוד גורמים, גם מבחינה טכנולוגית וגם מבחינת חופש הביטוי.

<דנה נויפלד: ולכן, לבוא ולומר: להחיל רגולציה על האינטרנט, זה לא אמירה מספקת.

<דנה נויפלד: השאלה הזו נדונה כרגע בהרחבה עם בחינת הפרטים המדויקים של מי אותם גורמים שראוי להחיל עליהם רגולציה.

<דנה נויפלד: עלו פה כמה טענות שכדאי להתייחס אליהן.

<דנה נויפלד: זה נכון שראוי לאחד.

<דנה נויפלד: כמו שאתי אמרה והציפה הערה טובה, יש כרגע שני גופים שברגע שמאחדים אותם יחולו שני סטים של כללים.

<דנה נויפלד: הגוף החדש הזה - הדבר הראשון שנכון שהוא יעשה, וכך הוא גם יצטרך לעשות, וזה גם נדון בהמלצות ועדות פילבר, זה שיהיה גורם אחד שיבחן את שתי מערכות ההסדרה ויקבע מערכת אחת.

<דנה נויפלד: בדיוק בשביל זה צריך גוף מאוחד, כי רק גוף מאוחד יכול להסתכל על שני הסטים של הכללים הקיימים ולהגיד מה נכון וראוי שיחול בהסדרה עתידית.

איתן כבל: אוקי, דנה.

איתן כבל: מיכל רפאלי, בבקשה.

<מיכל רפאלי כדורי: אני אצטט את עצמי, ומה שאמרתי לקודמתך בתפקיד.

איתן כבל: המביא דברים בשם אומרם מביא גאולה לעולם.

<מיכל רפאלי כדורי: נכון.

<מיכל רפאלי כדורי: שידורים באינטרנט זה לא עניין רומנטי.

<מיכל רפאלי כדורי: זה לא עניין של חופש הביטוי.

<מיכל רפאלי כדורי: האינטרנט הוא מזמן תשתית.

<מיכל רפאלי כדורי: יש לוויין, יש כבלים, יש אינטרנט.

<מיכל רפאלי כדורי: זה טכנולוגיה, זה לא רומנטיקה.

<מיכל רפאלי כדורי: טלקום משדרת באינטרנט, פרטנר תשדר באינטרנט, נטפליקס תשדר באינטרנט.

איתן כבל: זה העולם, זה כבר לא וירטואלי.

<מיכל רפאלי כדורי: אף אחד מאתנו לא מבקש לפקח.

<מיכל רפאלי כדורי: אין פה שום שאלה, לא של חופש ביטוי.

<מיכל רפאלי כדורי: זה פשוט טכנולוגיה.

<מיכל רפאלי כדורי: זה לא אוקיינוס רומנטי.

איתן כבל: אינטרנט זה הכלי.

איתן כבל: אפילו לקשישים כמוני כבר העולם של האינטרנט הוא העולם.

<מיכל רפאלי כדורי: אינטרנט זו תשתית לגמרי, היא קודם כל תשתית.

<מיכל רפאלי כדורי: היא לא מקום לחופש ביטוי ולטוקבקים.

<מיכל רפאלי כדורי: לא ביקשנו לפקח על טוקבקים, ביקשנו לפקח על שידורים.

<מיכל רפאלי כדורי: אגב, יש שאלה מעניינת האם כשאני והוט וקשת ורשת, וכל בעלי הרישיונות במדינת ישראל, ישדרו באינטרנט, האם דינם כדין סלקום, כדין פרטנר?

<מיכל רפאלי כדורי: זה המצב היום, רק יש לנו ויכוח על זה עם משרד התקשורת.

איתן כבל: לא נפתח את הדיון הזה עכשיו.

<מיכל רפאלי כדורי: אבל אתם לא יכולים לא להתייחס לזה.

<מיכל רפאלי כדורי: חבר הכנסת כבל, אתם מפקחים על ההיסטוריה, ולא על העתיד.

איתן כבל: אני מודה לגברתי על ההבחנה.

איתן כבל: אני מקיים עכשיו דיון, אני לא יכול להתחיל אותה מ-2100.

איתן כבל: אני רוצה להתחיל ממה הדברים מונחים לפתחנו.

איתן כבל: למרות שאני יכול לומר לך בצניעות, מבלי לצטט את עצמנו, שאנחנו עסקנו בנקודות האלה בצורה מאוד ברורה, גם היועצת המשפטית, גם אני, בשיחה המקדימה שהתקיימה עם מנכ"ל משרד התקשורת, עם היועצת המשפטית של משרד התקשורת.

איתן כבל: לכן אני אמרתי: אנחנו מתנצלים.

איתן כבל: מצאנו את עצמנו באמת שכמעט כל הנקודות אשר מצאנו לנכון להעלות.

איתן כבל: אבל אני למרות זאת רוצה כדי לחדד.

איתן כבל: תשמעו, מעבר לצלילה לתכנים אל תוך, ובוודאי שם כל אחד יאמר את דברו בבוא העת, יש כאן שאלות.

איתן כבל: אני ודאי וודאי אבקש ממנכ"ל משרד התקשורת בדיון הבא לתת התייחסות עניינית לשאלות שעולות כאן במובן הזה, מעבר לתפיסה הטכנית אם זה משפך או לא משפך.

איתן כבל: יש כאן כמה אדנים שצריך להתייחס אליהם.

איתן כבל: העניין של העצמאות – אני לא נכנס עכשיו אם בנוסח החדש תהיה עצמאות יותר גבוהה או פחות או מהם הכלים כדי לייצר עצמאות, אלא להניח.

איתן כבל: זה נושא מאוד מאוד חשוב ומרכזי – שאלת עצמאות הגוף.

איתן כבל: פעם שנייה, שאלת התקצוב.

איתן כבל: תקצוב הוא כלי מאוד מאוד מרכזי על-ידי ממשלות באשר הן כדי לייצר את השליטה בתוך המערכות.

איתן כבל: דהיינו, יכול להיווצר מצב שבו כל הכללים מייצרים עצמאות, אבל בסוף הדבר הקטן הזה שנקרא תקציב משבש את כל ההליך עצמו.

איתן כבל: מעבר לכל העניין הזה, יש נקודה שהיא חשובה לא פחות ונצטרך – חברי הכנסת - להכריע בה במובן הזה של למה אנחנו נדרשים לכל המהומה הזו אם ועדת פילבר אמורה אוטוטו להגיש, גם מסקנות ביניים, גם מסקנות סופיות, ובעצם אמור לצאת תזכיר חוק אוטוטוטוטו?

<אתי בנדלר: כמה זמן אצל אדוני זה "אוטוטוטו"?

איתן כבל: למה את מתערבת?

<אתי בנדלר: לא, רק רציתי לשאול.

איתן כבל: למה את מתערבת?

איתן כבל: אל תקלקלי.

איתן כבל: בתוך הדילמה הזו של האוטוטוטו, ואנחנו כבר הדור הצעיר שעוסק בברית-המועצות, מה עומד? יש גם כאן שאלה כבדת משקל?

איילת נחמיאס ורבין: מה ההיגיון, בקיצור?

איתן כבל: את צודקת, תודה על ההערה שלך.

איתן כבל: זו שאלה - אז מה ההיגיון?

איתן כבל: מצד שני, כיוון שאנחנו מכירים את המערכות הממשלתיות והאוטוטוטו הקודם שהיה ב-2002, עובדה היא שאנחנו יושבים פה באוטוטוטו הזה, ואוטוטו לא קורה כלום עדיין.

<דנה נויפלד: אז דווקא כשרוצים לעשות אז - - -

איתן כבל: ועד שסוף סוף המערכת הבינה מה זה אוטוטוטו, היא הגיעה לפה אוטוטוטו.

<דנה נויפלד: אז עכשיו אומרים לה לא.

<אתי בנדלר: אז השאלה שלי היתה ממש לעניין.

איתן כבל: נכון, לא אמרתי.

איתן כבל: רק מה את חוטפת?

איתן כבל: בסופו של עניין, השאלה שתעמוד גם לפתחנו: האם באמת עדיף למרות הכול לבוא ולהגיד: תשמעו, אנחנו מכירים את המערכת איך היא עובדת.

איתן כבל: טוב ציפור אחת בידיים משתיים על העץ.

איתן כבל: אולי נצטרך כיוון שכך, כיוון שאנחנו סומכים על ועדת פילבר והכול בסדר, והכול יהיה מצוין, אבל למרות זאת בואו נוסיף שאלות שעולות כאן, נאמרו על-ידי מיכל רפאלי, על-ידי טרבלסי, ועל-ידי מיכל מהוט.

איתן כבל: יש כאן הרבה מיכל.

איתן כבל: זה כמו שיש אבי בקשת, רשת.

<קריאה: למנכ"לות זה אבי, לסמנכ"לות זה מיכל.

איתן כבל: בהקשר הזה, יכול להיות מתוך אותו חשש שעולה כאן, דנה, שנצטרך להוסיף תכנים גם אם אנחנו יודעים שאוטוטו טו טו טו זה יגיע.

איתן כבל: בסדר?

איתן כבל: ברשותכם, תודה רבה.

איתן כבל: אנחנו נסיים את הישיבה.

<דנה נויפלד: לא מקריאים אפילו סעיף?

איתן כבל: טוב, אני אתחיל לך להקריא סעיף אחד.

איתן כבל: סעיף אחד, זה הכול.

<אתי בנדלר: אדוני, סעיף ההגדרות הוא סעיף ארוך.

איתן כבל: אז אנחנו יכולים לסיים אותו גם באחד, אחד.

<דנה נויפלד: אנחנו דווקא היינו רוצים להתחיל מפרק ב'3, מסעיף 29 להצעת החוק – להקים את הגוף.

איתן כבל: לא, לא, גברתי.

איתן כבל: גברתי, אני נתתי לך ציפור.

איתן כבל: את לקחת את כל הלהקה.

איתן כבל: אז ברשותך.

איתן כבל: תודה.

איתן כבל: הישיבה נעולה.